OpenLLM-France/wikimedia huggingface dataset:
# Monticle de Kościuszko

* No s'ha de confondre amb Mont Kosciuszko.
El monticle de Kościuszko (polonès: kopiec Kościuszki) és un petit turó artificial de forma cònica a Cracòvia que es va alçar el 1820 per retre homenatge a Tadeusz Kościuszko (1746-1817), heroi nacional polonès que va participar en la Guerra d'Independència dels Estats Units i va lluitar per la seva pàtria contra russos i prussians. A través d'un camí en espiral s'arriba al cim, des d'on es gaudeix d'una bona panoràmica del Vístula, el turó de Wawel i de la Basílica de Santa Maria.
El monticle s'amuntegava sobre el turó de Bronisawa entre els anys 1820 i 1823. Trenta anys més tard les autoritats austríaques convertien la ciutat en una fortalesa, aixecant un fort que envoltava el turó. S'arribà però a un acord amb les autoritats militars, segons el qual hi havia un accés lliure a la tomba de Kościuszko de l'alba fins a la posta de sol. El fort tenia una forma hexagonal que envoltava el monticle situat en el centre.
Entre 1850 i 1854, les autoritats austríaques van construir una ciutadella de maó al voltant del túmul i van començar a utilitzar-la com a mirador estratègic.
Frontalment, constava de tres enormes bastions i dos caponiers entre ells. Al costat dels bastions s'hi afegien els refugis. La part més monumental eren les grans casernes situades al darrere del fort. El fort era un punt d'observació ideal i des dels seus baluards es podia bombardejar la vall del Vístula. Després de la Segona Guerra Mundial es va prendre la decisió d'enderrocar-lo, només quedant la part no defensiva que s'aprofità per construir un hotel.

## Galeria

* Kościuszko Mound, Cracòvia.
* Vista del monticle Kościuszko, amb la capella de Bronisława als peus.
* Al cim.
* Monticle Kosciuszko, vist des del parc Błonia
* Vista des del cim.

## Referències

* ↑ «Kościuszko Mound». A: DK Eyewitness Poland (en anglès). Dorling Kindersley Limited, 2023-06-01, p. 235. ISBN 978-0-241-64077-7.
* ↑ von Güttner-Sporzyński, Darius. «Mount Kosciuszko : How Australia’s highest peak came to be named for a freedom fighter against Russian aggression» (en anglès), 14-04-2022. [Consulta: 7 abril 2024].
* ↑ Rokosz, Mieczysław «Z czynności Komitetu Kopca Kościuszki od 17 kwietnia 2021 do 4 kwietnia 2022 roku» (en polonès). Rocznik Krakowski, 88, 22-11-2022, pàg. 361–366. DOI: 10.36123/RK.2022.88.14. ISSN: 0080-3499.
* ↑ Wrana, Bogumił; Pietrzak, Natalia «Slope Stability Estimation of the Kościuszko Mound in Cracow» (en anglès). Studia Geotechnica et Mechanica, 37, 2, 01-06-2015, pàg. 93–101. DOI: 10.1515/sgem-2015-0026. ISSN: 2083-831X.

## Enllaços externs

* El monticle Tadeusz Kościuszko al web oficial de la ciutat de Cracòvia
* Història del monticle Kościuszko al web Kościuszko Mound, Cracòvia
# Miwok de la costa

El miwok de la costa fou una de les llengües miwok parlades a Califòrnia, de la badia de San Francisco a la badia de Bodega Les varietats Marin i Bodega podrien haver estat llengües separades. Actualment tota la població parla anglès.

## Referències

* ↑ Ethnologue, Coast Miwok

## Bibliografia

* Callaghan, Catherine A. 1970. Bodega Miwok dictionary. Berkeley: University of California Press.
* Coast Miwok Indians. "Rodriguez-Nieto Guide" Sound Recordings (California Indian Library Collections), LA006. Berkeley: California Indian Library Collections, 1993. "Sound recordings reproduced from the Language Archive sound recordings at the Language Laboratory, University of California, Berkeley".
* Keeling, Richard. "Ethnographic Field Recordings at Lowie Museum of Anthropology," 1985. Robert H. Lowie Museum of Anthropology, University of California, Berkeley. v. 2. North-Central California: Pomo, Wintun, Nomlaki, Patwin, Coast Miwok, and Lake Miwok Indians

## Enllaços externs

* Coast Miwok at the Survey of California and Other Indian Languages
* Coast Miwok, California Language Archive
* OLAC resources in and about the Coast Miwok language
* Coast (Bodega) Miwok basic lexicon at the Global Lexicostatistical Database
# Mola de Sall

La Mola de Sall fou una central hidràulica construïda l'any 1924 en territori de l'antic terme d'Altron, de l'actual terme municipal de Sort, a la comarca del Pallars Sobirà, i que va deixar de funcionar a la dècada dels seixanta.
El poble d'Altron disposà d'una minicentral hidràulica de la qual avui dia encara se'n conserva l'edifici i la maquinària. Des del segle xvi existia en el municipi un molí fariner; la minicentral, anomenada la Mola de Sall, es va construir juntament amb un molí fariner, l'any 1924. Els promotors van ser Joaquím Moner de Casa Sobirà d'Altron i Josep Bertran de Casa Betran de Surp, que van adquirir els drets de l'aigua d'una antiga concessió per a molins drapers.
La minicentral està situada en el punt on s'uneixen les aigües del barranc d'Altron (continuïtat aigües avall del barranc de Pamano) i del riu de Berasti per tal de formar el torrent de Sant Antoni. S'hi pot arribar seguint una pista forestal situada a l'esquerra de la carretera d'Escàs, encara que no hi ha cap rètol que ho indiqui.
La minicentral produïa llum per als pobles d'Altron, Sorre (quan encara no tenia minicentral), Rodés, Caregue i Escàs, i es va tancar aproximadament durant els anys seixanta (projecte de línia d'alta tensió cap a Altron el 1967 i connexió d'Altron el 1969).
Els propietaris la van vendre juntament amb la concessió d'aigües a inversors (Compañía Mercantil Eléctrica de Altrón, S. L.) que pretenien construir-hi una minicentral de nova generació per a vendre l'energia a FECSA Endesa projecte que no s'ha dut mai a terme.

## Referències

* ↑ Arroyo, Mercedes. «Las mini-centrales hidroeléctricas: de vestigios del pasado a opción de futuro?» (pdf) (en castellà) página 9. [Consulta: 8 novembre 2019].

## Enllaços externs

* Les moles hidràuliques del Pallars Sobirà Arxivat 2015-11-17 a Wayback Machine.
* La Mola de Sall en el seu entorn, a l'Institut Cartogràfic de Catalunya
# Mola de Vilaró

La Mola de Vilaró és una muntanya de 345 metres que es troba al municipi de la Ràpita, a la comarca del Montsià.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Modest de Casademunt i Giralt

Modest de Casademunt i Giralt (Barcelona, 18 de juny de 1881 - Sabadell, 11 d'abril de 1964) fou un dibuixant, il·lustrador i decorador ceramista català.

## Biografia

Va néixer al carrer Aribau de Barcelona, fill de Modest Casademunt i Nonell i de Francesca Giralt i Laporta, ambdós naturals de Barcelona.
Va estudiar a l'Escola de Llotja de Barcelona. Quan tenia 17 anys, va començar a treballar a la Foneria Artística Masriera i Campins. Feu dissenys de reixes, llums, vitrines i elements aplicats al mobiliari. Poc després, començà a treballar de dibuixant d'ex-libris i d'il·lustrador.
Segons consta a la premsa de l'època, en la qual s'anunciava com a dibuixant decorador, el 1908 va traslladar el seu taller al carrer de l'Argenteria, 15.
El 1911 va participar en la VI Exposició Internacional d'Art de Barcelona i en sortí amb una menció honorífica pel seu projecte de mosaic. El 1921 va començar a produir ceràmica decorativa, d'estil modernista i sobretot de tema religiós. El 1929 va rebre la Medalla d'or en l'Exposició Internacional de Barcelona. Entre el 1929 i el 1964 va tenir una botiga de ceràmica a Barcelona. Cap als anys 1930 abandonà l'estil clàssic i experimentà amb l'art déco.
El Museu d'Art de Sabadell conserva més d'un centenar d'objectes ceràmics de Modest de Casademunt, com també el fons personal de l'artista i altre material.
Es va casar amb Joaquima Mir i Puig.

## Referències

* 1 2 «Necrológicas». La Vanguardia, 11-04-1964, pàg. 29.
* ↑ Torrella, Engràcia (coord). Inanimats? La natura morta a la col·lecció. Sabadell: Museu d'Art de Sabadell, 2009, p. 41. ISBN 978-84-87221-98-9.
* 1 2 3 «Ceràmiques de Marian Burguès i de Modest de Casademunt. Nous ingressos». Museus Municipals. Ajuntament de Sabadell. [Consulta: 5 març 2015].
* ↑ Registre de Naixements de l'Ajuntament de Barcelona, any 1881, número de registre 3280.
* ↑ Feminal, 29-03-1908, p. 20.
# Monosexualitat

Un monosexual és algú que se sent sexualment atret només per un sexe (o gènere). El terme monosexualitat és un neologisme que designa l'orientació sexual corresponent. Un monosexual podria ser, per exemple, heterosexual o homosexual. L'antònim al terme monosexual és bisexual, ja que aquesta fa referència a l'atracció cap als dos sexes: home i dona (o cap als dos gèneres: masculí i femení).
El terme és bastant comú, utilitzat sobretot en els debats de la bisexualitat per denotar totes les persones que no siguin bisexuals/pansexuals (amb excepció dels asexuals, que no són sexualment atrets per cap gènere). És probable que hagi estat adoptat en lloc d'unisexuals ('d'un únic sexe'), que ja s'utilitza en la biologia i produiria confusió. Sovint és considerat despectiu per a la gent a què s'aplica, i no és d'ús comú com a autoetiqueta entre les persones heterosexuals ni homosexuals.
La proporció de persones que caben a la categoria depèn de com es fa servir la paraula. Si el terme s'utilitza per a referir-se exclusivament als monosexuals en el comportament, llavors, d'acord amb els estudis d'Alfred Kinsey, es podria aplicar al 67% dels homes i al 87-90% de les dones. Si el terme s'utilitza per a descriure la resposta emocional, la proporció és menor per als homes, el 58%.
Sigmund Freud pensava que ningú va néixer monosexual i que va haver de se-hir ensenyat pels pares o la societat. La majoria de les persones sembla creure que la majoria de la població és monosexual.

## Referències

* ↑ Zhana Vrangalova, Ph.D., September 27, 2014, Psychology Today, Strictly Casual: What research tells us about the whos, whys, and hows of hookups, Retrieved Oct. 2, 2014, "...or monosexuality (attraction to only one sex)...."
* ↑ Hamilton, Alan. «Monosexual». LesBiGay and Transgender Glossary. Bisexual Resource Center, 16-12-2000. Arxivat de l'original el 5 d’agost 2007. [Consulta: 8 setembre 2012].
* ↑ May 22, 2014 by Samantha Joel, M.A., Psychology Today, Three Myths About Bisexuality, Debunked by Science: First of all, it's not a college phase, Retrieved Oct. 2, 2014, "...better understand the ways in which bisexuality is similar to monosexual (heterosexual, gay, lesbian) identities ...."
* ↑ Sheff, Elisabeth «Polyamorous Women, Sexual Subjectivity and Power». Journal of Contemporary Ethnography, 34, 3, 2005, pàg. 251–283. DOI: 10.1177/0891241604274263. «...Dylan's relationships with men and women each had distinct qualities that she felt a monosexual relationship could not hope to satisfy...»
* ↑ «Prevalence of Homosexuality». The Kinsey Institute, 01-04-2011. [Consulta: 8 setembre 2012].

## Vegeu també

* Homofòbia
* Lesbofòbia
* Bifòbia
# Mount Hope (Kansas)

Mount Hope és una població dels Estats Units a l'estat de Kansas. Segons el cens del 2000 tenia 830 habitants.

## Demografia

Segons el cens del 2000, Mount Hope tenia 830 habitants, 301 habitatges, i 217 famílies. La densitat de població era de 314,2 habitants/km².
Dels 301 habitatges en un 37,5% hi vivien nens de menys de 18 anys, en un 61,8% hi vivien parelles casades, en un 7% dones solteres, i en un 27,6% no eren unitats familiars. En el 26,6% dels habitatges hi vivien persones soles el 18,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,14.
Per edats la població es repartia de la següent manera: un 29% tenia menys de 18 anys, un 5,3% entre 18 i 24, un 27% entre 25 i 44, un 20,4% de 45 a 60 i un 18,3% 65 anys o més.
L'edat mediana era de 37 anys. Per cada 100 dones de 18 o més anys hi havia 81,8 homes.
La renda mediana per habitatge era de 38.512 $ i la renda mediana per família de 45.625 $. Els homes tenien una renda mediana de 36.484 $ mentre que les dones 29.375 $. La renda per capita de la població era de 19.103 $. Entorn del 5,5% de les famílies i el 3,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mount Hope». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Mount Hope». American Fact Finder. Oficina del Cens dels Estats Units, 12-01-2010.
# Molí de Dalt de Sant Antolí

El Molí de Dalt és un edifici al nucli urbà de Sant Antolí i Vilanova (Segarra) inclòs a l'Inventari del Patrimoni Arquitectònic de Catalunya. Poques restes del murs de la bassa de l'antic molí de ciment, situat a l'esquerra del riu Ondara i que actualment s'aprofiten com a part d'un mur de contenció del camí que va a l'Església de Sant Antolí.

## Referències

* ↑ «Molí de Dalt de Sant Antolí». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r setembre 2015].
# Mucho

Mucho és una agència de comunicació i estudi de disseny creat el 2003 a Barcelona.
Els fundadors són Marc Català i Pablo Juncadella, que van prendre la decisió després de passar per The Observer com a directors creatius. La marca va néixer com un projecte per a Xocoa. El 2010 s'hi va sumar Tilman Solé, procedent de Summa. El primer és l'artista, el segon el seny i el tercer l'equilibri.
El 2013 es va fusionar amb l'estudi anglès Dowling Duncan. Per això a més de la de Barcelona i Berlín (2011), amb la fusió van sumar oficines a Londres i Newark procedents de Downling, i a Nova York i San Francisco provinents de Duncan. El 2013 l'equip estava format per 22 persones, 16 de les quals treballaven a Barcelona, i el volum de negoci sumava 1,5 milions d'euros.

## Referències

* 1 2 3 Galtés, Mar «Mucho más global». La Vanguardia, 19-07-2019 [Consulta: 2 abril 2019].
* ↑ Ballvè, Bibiana «Els titulars de l'estudi de disseny Mucho». ARA, 26-06-2019 [Consulta: 2 abril 2019].
# NGC 6541

NGC 6541 (també conegut com a Caldwell 78) és un cúmul globular a la constel·lació de la Corona Austral. Es calcula que té uns 12.900 milions d'anys.
El cúmul globular va ser descobert per Niccolò Cacciatore a l'Observatori Astronòmic de Palerm, Sicília, el 19 de març de 1826. Va ser trobat independentment per James Dunlop el 3 de juliol de 1826..

## Referències

* ↑ Lee Spitler «Uniting old stellar systems: from globular clusters to giant ellipticals» (en anglès). Monthly Notices of the Royal Astronomical Society, 2008, pàg. 1924–1936. DOI: 10.1111/J.1365-2966.2008.13739.X.
* ↑ Afirmat a: SIMBAD.
* 1 2 Ralf-Dieter Scholz «Global survey of star clusters in the Milky Way» (en anglès). Astronomy and Astrophysics, 01-10-2013, pàg. 53–53. DOI: 10.1051/0004-6361/201322302.
* ↑ William E. Harris «A catalog of parameters for globular clusters in the Milky Way» (en anglès). Astronomical Journal, 1996, pàg. 1487. DOI: 10.1086/118116.
* 1 2 «The ACS survey of galactic globular clusters. X. New determinations of centers for 65 clusters» (en anglès). Astronomical Journal, 6, 09-11-2010, pàg. 1830–1837. DOI: 10.1088/0004-6256/140/6/1830.
* ↑ O'Meara, Stephen James. Deep-Sky Companions: The Secret Deep. Cambridge, United Kingdom: Cambridge University Press, 2011, p. 322. ISBN 978-0521198769.

## Enllaços externs

* NGC 6541 at SEDS NGC objects pages
* NGC 6541 at DOCdb (Deep Sky Observer's Companion)
* NGC 6541 a WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles i imatge (anglès)
# NGC 671

NGC 671 és una galàxia espiral (S?) localitzada en la direcció de la constel·lació d'Àries. Posseeix una declinació de +13° 07' 31" i una ascensió recta d'1 hora, 46 minuts i 59,1 segons.
La galàxia NGC 671 va ser descoberta en 17 de setembre de 1885 per Lewis A. Swift.

## Vegeu també

* Astronomia extragalàctica
* Llista d'objectes NGC
* New General Catalogue

## Referències

* ↑ «Outflows in sodium excess objects» (en anglès). Letters of the Astrophysical Journal, 2015, pàg. 91. DOI: 10.1088/0004-637X/809/1/91.
* ↑ Po-Feng Wu «Cosmicflows-2: the data» (en anglès). Astronomical Journal, 4, 05-09-2013, pàg. 86. DOI: 10.1088/0004-6256/146/4/86.
* ↑ R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* ↑ Ignasi Pérez-Ràfols «The ninth data release of the Sloan Digital Sky Survey: first spectroscopic data from the SDSS-III baryon oscillation spectroscopic survey» (en anglès). The Astrophysical Journal Supplement Series, 2, 19-11-2012, pàg. 21. DOI: 10.1088/0067-0049/203/2/21.
* ↑ «A catalogue of quasars and active nuclei: 13th edition» (en anglès). Astronomy and Astrophysics, 01-07-2010, pàg. 10–10. DOI: 10.1051/0004-6361/201014188.
* ↑ Robert Minchin «NIBLES: an H I census of stellar mass selected SDSS galaxies» (en anglès). Astronomy and Astrophysics, 01-11-2016, pàg. 118. DOI: 10.1051/0004-6361/201528048.
* 1 2 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.

## Enllaços externs

* «NGC 671». NASA/IPAC Extragalactic Database. National Aeronautics and Space Administration / Infrared Processing and Analysis Center, 2008. [Consulta: 15 desembre 2010].
# Mortagne-au-Perche

Mortagne-au-Perche és una ciutat de França, situada al departament de l'Orne a la regió de Normandia. El 2018 tenia 3.801 habitants.
# Morbio Inferiore

Morbio Inferiore és un municipi del cantó de Ticino (Suïssa), situat al districte de Mendrisio.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Morca

La morca és el residu líquid o pasta que s'obté en l'extracció o molta de l'oli d'oliva. També es coneix com a oliassa o pasta (molla a Mallorca, molinada a Mallorca i l'Empordà). En definitiva, és el solatge de l'oli.
El formen l'aigua de la mateixa oliva i la que prové del rentatge de les olives o l'afegida durant el procés d'extracció. És de color negrenc vermellós, olor fètida, gust amargant i aspecte brillant, conté de mitjana 0,5 % d'oli en forma d'emulsió. Si es vessa directament als corrents d'aigua o a la terra és molt contaminant i de difícil degradació, car conté productes fenòlics que són de caràcter antibacterià i fitotòxic.

## Història

Històricament, la morca s'utilitzava amb nombrosos propòsits, tal com va descriure primer Cató el Vell a D'agricolia, i més tard per Plini el Vell. Cató esmenta els seus usos com a material de construcció (128), pesticida (91, 92, 96, 98), herbicida (91, 129), suplement dietètic per a bous (103) i arbres (36, 93), conservant d'aliments (99, 93). 101), com a producte de manteniment de cuir (97), recipient de bronze (98) i gerros (100), i com a tractament de llenya per evitar fums (130).

## Vegeu també

* molta
* remolta

## Referències

* ↑ «morca | enciclopedia.cat». [Consulta: 19 juny 2022].
* ↑ Plini, John Bostock. Història Natural: Amurca of Olives – Twenty-one Remedies, 1856, p. 486.
* ↑ «LacusCurtius. Cato on Agriculture — Sections 126‑134».
# Morcat

Morcat és un nucli de població abandonat del Baix Sobrarb, al Prepirineu, 7 km al sud-oest de Boltanya, municipi al qual pertany. Morcat és un poble. Cal destacar l'església romànica dedicada a santa Maria, és una de les més antigues d'Aragó. Hi està en molt mal estat, car el poble fou expropiat per ICONA, però aquest organisme no va fer res per aturar la degradació. Morcat és en un lloc d'una gran bellesa paisatgística. 4 km al sud-oest hi ha el nucli anomenat el Pueyo de Morcat, on només viu una família. Les formes del nom del lloc que han estat documentades són: Morcato, Morchato, Morcat, Morchat, Morquat i Morquart.

## Vegeu també

* Baronia d'Entença

## Referències

* ↑ Morcat
* ↑ Ubieto Arteta, Agustín, Toponimia aragonesa medieval, València, 1972 (castellà)

## Enllaços externs

* Ajuntament de Boltanya Arxivat 2009-03-09 a Wayback Machine. (castellà)
# Nambsheim

Nambsheim (en alsacià Nàmbse) és un municipi francès, situat a la regió del Gran Est, al departament de l'Alt Rin. L'any 1999 tenia 406 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 259 | 261 | 343 | 346 | 345 | 406 |

## Administració

Llista d'alcaldes :
| Període | Identitat | Partit |
| 2001- | Jean-Paul Schmitt | |
# Namborn

Namborn és un municipi del districte de Sankt Wendel a l'estat federat alemany de Saarland. Està situat aproximadament a 7 km al nord de Sankt Wendel, i a 25 km al sud-oest d'Idar-Oberstein.

## Nuclis

* Baltersweiler
* Eisweiler
* Furschweiler
* Gehweiler
* Heisterberg
* Hirstein
* Hofeld-Mauschbach
* Namborn
* Pinsweiler
* Roschberg

## Enllaços externs

* Pàgina oficial
# Moritz Klengel

Moritz Gotthold Klengel (Stolpen (Sächsische Schweiz-Osterzgebirge), 4 de maig, 1793 - Leipzig, 14 de setembre, 1870), fou un violinista alemany.
Fill de l'organista i cantor de la ciutat Johann Gottlieb Klengel (1761-1848), representant d'una extensa dinastia musical: els seus nets eren Paul, Julius Klengel i Julius Röntgen, el seu germà August Gottlieb Klengel (1787-1860) era un cantant d'òpera, el seu cosí també era un famós músic August Alexander Klengel.
Va estudiar a Dresden, des d'on el 1809 va anar a peu a Leipzig per fer una audició per l'Orquestra del Gewandhaus de Leipzig. En aquesta ciutat va continuar la seva formació musical sota la direcció d'Heinrich August Mattei. El 1814 va ser acceptat a l'orquestra de manera permanent i hi va tocar fins al 1868; Durant molt de temps va ser assistent de concertista (amb Mattei), i des de 1850 va ser concertino de segon violins. Va ensenyar al Conservatori de Leipzig.
El 1818-1834. Va ser membre de la lògia maçònica "Baldwin at the Linden", que avui encara existex, i el 1829-1832. el seu director musical.

## Referències

* ↑ Bönneken E. Aus der Geschichte des rheinisch-bergischen Geschlechtes Röntgen (2. Fortsetzung). // Archiv für Sippenforschung und alle verwandten Gebiete, Bd. 39 Nr. 49 (1973), S. 14.
* ↑ Hans-Joachim Nösselt. Das Gewandhausorchester: Entstehung und Entwicklung eines Orchesters. — Koehler & Amelang, 1943. — S. 248.
* ↑ https://archive.org/details/daskniglichecons00knes/page/24/mode/1up/Leipzig: International verlags- und kunstanstalt, 1893. — S. 24
* ↑ https://books.google.cat/books?id=mjM4AQAAMAAJ&pg=PA152&dq=Moritz+Gotthold+Klengel&hl=ca&sa=X&ved=0ahUKEwjT_eWY2pXWAhWHaFAKHeLyAEkQ6AEINDAC#v=onepage&q=Moritz%20Gotthold%20Klengel&f=false
* ↑ https://books.google.cat/books?id=zYUe8CIy3KwC&pg=PA137&redir_esc=y#v=onepage&q&f=false/Архивная копия от 25 июня 2023 на Wayback Machine. — Leipzig, 1876. — S. 112, 152.

## Bibliografia

* Emil Kneschke: Das Königliche Conservatorium der Musik zu Leipzig. 1843–1893. Leipzig 1893, S. 24. (Digitalisat)
* Max Unger: Zum 60. Geburtstag von Julius Klengel. In: Neue Zeitschrift für Musik. Jg. 86, 1929, S. 241.
* Almuth Märker: Der ‚gefrorene Augenblick‘ darf nicht vergehen. Die Restaurierung seltener Daguerreotypien der Universitätsbibliothek Leipzig. In: Das Magazin der Bibliotheken in Sachsen. Nr. 1, 2014, S. 56f. (PDF)
# Möbel Märki-Bonanza

L'equip Möbel Märki-Bonanza va ser un equip ciclista suís de ciclisme en ruta que va competir professionalment de 1969 a 1977. Posteriorment va continuar participant en la modalitat de ciclocròs.

## Principals resultats

* Tour del Nord-oest de Suïssa: Eric Spahn (1971, 1972)

### A les grans voltes

* Giro d'Itàlia
** 0 participacions
* Tour de França
** 0 participacions
* Volta a Espanya
** 0 participacions

## Enllaços externs

* Plantilles i resultats 1 a firstcycling.com
* Plantilles i resultats 2 a firstcycling.com
* Plantilles a memoire-du-cyclisme.eu
* Plantilles i resultats a cyclebase.nl